מועצת העיר, בה 31 מושבים (מספר המנדטים המקסימלי) הורכבה לאחר בחירות 2018 מנציגים של 11 רשימות, אליהם נוסף ליאון בהתאם לחוק כחבר המועצה ה-32 כאשר באופן תקדימי לבחירות בירושלים רשימתו ("ירושלים שלנו") לא עברה את אחוז החסימה. בהמשך הקדנציה התמזגה סיעתו של ליאון עם סיעת הליכוד המקומית והסיעה הגדולה במועצה "התעוררות בירושלים" בראשות עופר ברקוביץ שזכתה ב-7 מנדטים, אך נותרה לאחר משא ומתן באופוזיציה, ירדה ל-5 בעקבות פרישת 2 חברי מועצה שהקימו את סיעת "יחד בירושלים". באותן בחירות יוצג הציבור החרדי על ידי 4 סיעות: אגודת ישראל עם 6 מנדטים מול 3 לאחותה דגל התורה, ש"ס עם 5 מנדטים ובני תורה עם מנדט אחד. בבחירות אלו התמודדה באופן חריג גם רשימה של ערביי העיר אך רוב האוכלוסייה הערבית התמידה בחרם על הבחירות והיא לא נבחרה למועצה.
ירכא.
ראש המועצה המקומית ירכא המכהן הוא והיב חביש.
כאבול.
ראש המועצה המקומית כאבול הוא סאלח ריאן ששמר על תפקידו לאחר סיבוב בחירות שני.
כאוכב אבו אל-היג'א.
ראש המועצה המקומית המכהן של כאוכב אבו אל-היג'א הוא זאהר סאלח.
כוכב יאיר צור יגאל.
ראש מועצת כוכב יאיר צור יגאל המכהן הוא יובל ארד.
11 המושבים במועצה התחלקו בין 7 מנדטים ל"סיעת גל" בראשות יובל ארד ו"קהילה אחת" בראשות שימי אליאל, קודמו בתפקיד של ארד, עם 4 מושבים.
כסייפה.
ראש מועצה מקומית כסייפה מאז 2018 הוא עבד אל עזיז נסאסרה.
כסרא-סמיע.
ראש מועצת כסרא-סמיע הוא יאסר ג'דבאן, שנבחר כמתמודד יחיד ב-2018 ורשימתו "אלוחדה" זכתה בבחירות אלו בכל 9 המנדטים למועצה מול רשימה אחת אחרת.
כעביה-טבאש-חג'אג'רה.
ראש מועצת כעביה-טבאש-חג'אג'רה הוא ראפע חג'אג'רה, שנבחר לראשונה לתפקיד ב-2018 לאחר סבב בחירות שני.
כפר ברא.
ראש המועצה המקומית המכהן של כפר ברא הוא מחמוד עאסי.
תשעת המקומות במליאת המועצה היוצאת התחלקו בין 9 רשימות שונות.
כפר ורדים.
ראש מועצה מקומית כפר ורדים הוא אייל שמואלי, שזכה בתפקיד בסיבוב שני.
כפר יאסיף.
ראש המועצה המכהן של כפר יאסיף הוא שאדי זידאן, שנבחר לראשונה לתפקיד ב-2018.
כפר יונה.
ראש העיר כפר יונה היא שושי כחלון-כידור, שמשמשת בתפקיד זו קדנציה ראשונה.
כפר כמא.
ראש המועצה המקומית כפר כמא, זכריא נאבסו, מכהן בתפקיד כהונה שנייה ברצף.
כפר כנא.
ראש המועצה המקומית כפר כנא הוא יוסף עואודה, שנבחר לתפקיד לראשונה ב-2018 לאחר סיבוב בחירות שני.
כפר מנדא.
בבחירות 2018 לראשות מועצת כפר מנדא נבחר בתחילה מואנס עבד אל חלים לאחר שניצח את עלי זידאן אך בתום הליך ערעור בחירות הורה בית המשפט המחוזי על בחירות חוזרות שהתקיימו ב-22 בפברואר 2022, שבסיומן ניצח זידאן.
כפר סבא.
ראש עיריית כפר סבא הוא רפי סער (סיעת "דרך חדשה"), שניצח בבחירות 2018 בסיבוב השני.
מספר חברי המועצה הנבחרים עלה בבחירות 2018 מ-19 ל-21.
כפר קאסם.
ראש עיריית כפר קאסם המכהן הוא עאדל בדיר.
כפר קרע.
ראש מועצת כפר קרע המכהן הוא פראס בדחי, שזכה לראשונה בתפקיד לאחר שניצח בסיבוב השני במערכת בחירות בה הכריזו יותר מ-20 איש על מועמדותם ו-8 התמודדו בפועל בקלפי על התפקיד.
מספר החברים במועצת כפר קרע היוצאת הוא 13.
כפר שמריהו.
ראש מועצה מקומית כפר שמריהו המכהן הוא סרג' קורשיא (עצמאות הכפר), שניצח בבחירות שני מועמדים אחרים לאחר כשקיבל יותר ממחצית הקולות.
7 המקומות במועצה היוצאת התחלקו בין רשימות 3 המועמדים בבחירות. רשימת "עצמאות הכפר" עם 3 מנדטים, ורשימות "מצפן לכפר" ו"הכי טוב לכפר" שזכו בשני מנדטים כל אחת.
כפר תבור.
ראש מועצת כפר תבור הוא עודד הלפרין שזכה בתפקיד לראשונה בבחירות 2018. נכון ליוני 2022 הודיעו הלפרין ואלי גבאי, ראש האופוזיציה המקומית ואחד מארבעת המועמדים לראשות המועצה ב-2018, על כוונתם להתמודד ב-2023.
9 המקומות במליאת המועצה היוצאת התחלקו בין רשימת "עתיד מסחה" בראשות ראש המועצה הנבחר הלפרן עם 4 מנדטים, רשימת "מושבה עם נשמה" עם 3 מנדטים ורשימת "כפר אחד" עם שני מנדטים.
כרמיאל.
ראש עיריית כרמיאל הוא משה קונינסקי שנבחר לראשונה לתפקיד ב-2018.
להבים.
ראש מועצת להבים הוא יוסי ניסן (סיעת "להבים שלנו") שנבחר לראשונה לתפקידו ב-2018 בסיבוב שני.
לוד.
ראש העירייה המכהן וראש רשימת הליכוד, יאיר רביבו, הודיע ב-2021 כי יתמודד על קדנציה שלישית בתפקיד.
19 המקומות במועצת העיר התחלקו בין "הליכוד" שזכה ב-6 מנדטים, הרשימה הערבית המאוחדת "אלנידא אל ערבי אללידאויה ואל נאדהדה" שזכתה אף היא ב-6 מנדטים, תחילה כחברה בקואליציה העירונית שכללה את כל סיעות המועצה ולאחר כשנה עברה לאופוזיציה, הבית היהודי עם 3 מנדטים, לוד ביתנו עם שני מנדטים ו"יש עתיד לכולנו" וש"ס עם מנדט אחד לכל סיעה.
לקיה.
ראש המועצה המקומית לקיה הוא אחמד אלאסד שנבחר לראשות המועצה בסיבוב שני.
מבשרת ציון.
ראש המועצה המקומית המכהן של מבשרת ציון, יורם שמעון, נבחר ב-2018 לתקופת כהונה שנייה כמועמד יחיד.
במועצת הרשות היוצאת היו 15 חברים, מתוכם 8 ייצגו את רשימת "חי" של ראש העיר ושאר 7 המנדטים התחלקו בין 5 רשימות אחרות.
מג'ד אל-כרום.
ראש המועצה המקומית המכהן של מג'ד אל-כרום הוא סלים סליבי.
מגדל.
ראש המועצה המקומית המכהן של מגדל הוא נתנאל אלפסי, שנבחר לראשונה לתפקיד ב-2018.
מגדל העמק.
ראש עיריית מגדל העמק הוא אלי ברדה, המכהן בתפקיד מאז 1998. שניים הודיעו על כוונתם להתמודד ב-2023: חבר המועצה יקי בן חיים, שהפסיד לברדה ב-2018 וחבר המועצה לשעבר (פרש בסוף 2021 בעקבות הסכם רוטציה) חן שאול.
מג'דל שמס.
מג'דל שמס היא הגדולה מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בתחילה נרשמו 4 מועמדים לראשות המועצה ו-5 רשימות למליאה אך בעקבות הכרזת חרם פרשו מרבית המועמדים ולאחר הצבעה של 3.39% מבעלי זכות הבחירה נבחר דולאן אבו סאלח לראש המועצה כשרשימתו "מג'דלנא" זוכה בכל 11 המושבים במליאתה.
מודיעין-מכבים-רעות.
ראש עיריית מודיעין-מכבים-רעות חיים ביבס, המכהן מאז 2008, נבחר ברוב של 90.64% כמועמד יחיד לראשות העיר.
מועצת העיר היוצאת מנתה 19 מושבים.
בנוסף צפויות להתקיים בחירות לוועד הרובע העירוני של מכבים-רעות ובו 9 מושבים.
מודיעין עילית.
יעקב אשר גוטרמן מכהן כראש עיריית מודיעין עילית משנת 2000 כנציג דגל התורה ברשימת יהדות התורה.
מזכרת בתיה.
ראש מועצת מזכרת בתיה הוא גבי גאון (סיעת מש"ב) שנבחר לראשונה לתפקיד ב-2018.
מספר חברי המועצה הנבחרים עלה בבחירות 2018 מ-11 ל-13.
מזרעה.
ראש המועצה המקומית המכהן של מזרעה הוא פואד עווד.
מטולה.
ראש מועצה מקומית מטולה דוד אזולאי, המכהן מאז 2015.
במליאת המועצה היוצאת 7 מושבים.
מיתר.
ראש מועצה מקומית מיתר הוא שמעון מזוז שנבחר לראשונה לתפקיד ב-2018 בסיבוב הבחירות השני.
מסעדה.
מסעדה היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בתחילה נרשמו לבחירות 2018 שלושה מתמודדים לראשות המועצה ו-4 רשימות אך סמוך לבחירות הוחלט על החרמת הבחירות, מה שהוביל לפרישת כל המועמדים והקמת ועדה קרואה.
מע'אר.
ראש העיר מע'אר, שהייתה מועצה מקומית בבחירות 2018 והוכרזה כעיר באוקטובר 2021, הוא פריד גאנם שנבחר ב-2018 לאחר סיבוב בחירות שני.
מעיליא.
ראש המועצה המקומית המכהן של מעיליא הוא חאתם עראף.
מעלה אדומים.
בני כשריאל מכהן כראש עיריית מעלה אדומים מאז 1992 כשבבחירות 2018 התמודד כמועמד יחיד לראשות העיר.
15 המושבים במועצת העיר היוצאת התחלקו בין "כחול לבן" של כשריאל שקיבלה 6 מנדטים, "מעלה ביתנו" שקיבלה 5 מנדטים, רשימה משותפת של "יחד" והבית היהודי שקיבלה שני מנדטים וש"ס שקיבלה שני מנדטים אף היא.
מעלה אפרים.
ראש מועצת מעלה אפרים שלמה ללוש ורשימתו הוכרזו ב-2018 כזוכים לאחר שהיו היחידים שהתמודדו בבחירות.
מעלה עירון.
ראש המועצה המקומית מעלה עירון הוא מחמוד ג'בארין, שזו לו קדנציה ראשונה בתפקיד.
13 המקומות במליאת המועצה היוצאת התחלקו בין רשימת "אלנהדה" עם 4 מנדטים, רשימות "אלופאא" ו"שבאב אלופאק" עם שני מנדטים כל אחת ורשימות "אלקראר", "אלאופק אלג'דיד" ו"אלעמל ואלאסלאח" עם מושב אחד כל אחת.
מעלות תרשיחא.
ראש העיר מעלות תרשיחא הוא ארקדי פומרנץ, שניצח בסיבוב שני את שלמה בוחבוט שכיהן בתפקיד 42 שנה ברציפות.
מצפה רמון.
ראש מועצה מקומית מצפה רמון הוא רוני מרום, לו זו כהונה שנייה בתפקיד.
9 המקומות במליאת המועצה היוצאת התחלקו בין 6 רשימות: "אחדות", "יוזמה ושינוי" ו"כולנו מצפאים" עם 2 מנדטים כל אחת וישראל ביתנו, "מצפה אחת" בראשות פלורה שושן ו"מצפה למצפאים" עם מנדט אחד כל אחת.
משהד.
ראש המועצה המקומית המכהן של משהד הוא וג'יה סלימאן שנבחר לתפקיד ב-2018 לאחר סיבוב בחירות שני.
נהריה.
ראש עיריית נהריה הוא רונן מרלי שנבחר לראשונה לתפקיד ב-2018 לאחר שהביס את קודמו ג'קי סבג שכיהן בתפקיד מאז 1989.
נוף הגליל.
ראש העיר נוף הגליל (נקראה עד יוני 2019 "נצרת עילית") הוא רונן פלוט, שנבחר לראשונה לתפקיד בבחירות מיוחדות ב-2016 והתמודד בשנית ב-2018 כמועמד יחיד כשהוא זוכה לתמיכה של 98.61% מקולות המצביעים.
בבחירות 2018 נבחרו למועצה 17 נציגים, מהם 13 לרשימת "נצרת עילית החדשה" בראשות פלוט, 3 לנציגי "הרשימה המשותפת לדו קיום" ואחד לרשימה הדתית "חזית יהודית מאוחדת".
נחף.
ראש המועצה המקומית המכהן של נחף הוא עבד אל באסט קיס שנבחר לראשונה לתפקיד ב-2018 בסיבוב בחירות שני.
נס ציונה.